Viiratsi 28. august 2025 nr

**Viljandi Vallavolikogu 26.09.2024 otsuse nr 246 „Volituse andmine avaliku liiniveo korraldamise hanke läbiviimiseks“ muutmine (EELNÕU)**

Viljandi Vallavolikogu 26.09.2024 otsuse nr 246 „Volituse andmine avaliku liiniveo korraldamise hanke läbiviimiseks“ punktiga 1 volitati MTÜ-d Viljandimaa Ühistranspordikeskus korraldama avaliku liiniveo hanget Viljandi valla liinidele nr 26 ja 43A vedaja leidmiseks riigihanke „Avalik bussiliinivedu Viljandi maakonnas 2026-2034“ raames.

MTÜ Viljandimaa Ühistranspordikeskus saatis kirja (reg 07.08.2025 nr 1-13/25/1829), milles teavitas Viljandi maakonna avaliku bussiliiniveo teenuse hankemenetluse muudatustest.

Riigi Tugiteenuste Keskus kuulutas 31.12.2024 MTÜ Viljandimaa Ühistranspordikeskus tellimusel välja riigihanke avaliku bussiliiniveo teenuse osutamiseks Viljandi maakonnas aastatel 2026–2034. 2025 juuni lõpus otsustas MTÜ Viljandimaa Ühistranspordikeskus üldkoosolek, et biometaani ehk rohegaasi kasutuselevõtt Viljandimaa avalikus bussiliiniveos toetab ringmajanduse põhimõtteid ja riigi majanduse arengut. Samuti aitab see vähendada kasvuhoonegaaside heidet ja suurendada energiasõltumatust, pakkudes jätkusuutlikku alternatiivi fossiilkütustele. Juuni lõpus tunnistas Riigi Tugiteenuste Keskus kehtetuks Viljandimaal avaliku bussiliiniveo teenuse osutamiseks väljakuulutatud riigihankemenetluse.

Septembris plaanitakse välja kuulutada uus riigihange muudetud tingimustega, mille kohaselt algab **eeldatavalt** liinivedu uue lepingu alusel 01.01.2027 ja leping lõpeb 31.03.2035.

.

Arvestades tekkida võivaid takistusi riigihanke menetluses ja/või ajalisi nihkeid, on käesoleva otsusega asjakohane ja põhjendatud volitada MTÜ-d Viljandimaa Ühistranspordikeskus korraldama avaliku liiniveo hanget Viljandi valla liinidele nr 26 ja 43A vedaja leidmiseks, jättes otsuses hankeperiood määramata

Tulenevalt eeltoodust ja võttes aluseks haldusmenetluse seaduse § 64 lõike 1, § 68 lõike 2, Viljandi Vallavolikogu

**o t s u s t a b:**

1. Muuta Viljandi Vallavolikogu 26.09.2024 otsuse nr 246 „Volituse andmine avaliku liiniveo korraldamise hanke läbiviimiseks“ punkti 1 ja sõnastada see alljärgnevalt:

„1. Volitada MTÜ-d Viljandimaa Ühistranspordikeskus korraldama avaliku liiniveo hanget Viljandi valla liinidele nr 26 ja 43A vedaja leidmiseks ~~riigihanke „Avalik bussiliinivedu Viljandi maakonnas 2027-2034“ raames.~~“

1. Käesoleva otsusega mittenõustumisel võib esitada vaide 30 päeva jooksul otsuse teatavakstegemisest arvates Viljandi Vallavolikogule (viljandivald@viljandivald.ee või Sakala 1, Viiratsi alevik, Viljandi vald, 70101 Viljandi maakond) või kaebuse Tartu Halduskohtule (trthktartu.menetlus@kohus.ee või Kalevi 1, 51010 Tartu).
2. Otsus jõustub teatavakstegemisest.

(allkirjastatud digitaalselt)

Mait Allas

vallavolikogu esimees

**Koostaja**: kantselei

**Esitaja**: Viljandi Vallavalitsus

**Hääletamine**: poolthäälteenamus